Document ID: 32005R1719

KOMISSION ASETUS (EY) N:o 1719/2005,
annettu 27 päivänä lokakuuta 2005,
tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 ja 12 artiklan,
sekä katsoo seuraavaa:
(1)
Asetuksella (ETY) N:o 2658/87 perustettiin tavaranimikkeistö, jäljempänä ”yhdistetty nimikkeistö”, joka vastaa niin yhteisen tullitariffin ja yhteisön ulkomaankaupan tilastojen kuin muidenkin tavarantuontia ja -vientiä koskevien yhteisön politiikkojen tarpeita.
(2)
Lainsäädännön yksinkertaistamiseksi on aiheellista nykyaikaistaa yhdistetty nimikkeistö ja mukauttaa sen rakenne.
(3)
On tarpeen muuttaa yhdistettyä nimikkeistöä seuraavien seikkojen huomioon ottamiseksi: tilastointiin ja kauppapolitiikkaan liittyvien vaatimusten muutokset, kansainvälisten sitoumusten täyttämiseksi tehdyt muutokset, teknologian ja kaupan alan kehitys, tarve yhdenmukaistaa tai selkeyttää tekstejä sekä tarve muuttaa johdonmukaisuuden vuoksi tiettyjen vuonna 2004 liittyneiden jäsenvaltioiden kielten termejä.
(4)
Asetuksen (ETY) N:o 2658/87 12 artiklan mukaisesti mainitun asetuksen liite I olisi korvattava 1 päivästä tammikuuta 2006 täydellisellä toisinnolla yhdistetystä nimikkeistöstä sekä neuvoston tai komission toteuttamien toimenpiteiden mukaisilla autonomisten tullien ja sopimustullien määrillä.
(5)
Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2658/87 liite I tämän asetuksen liitteen tekstillä.
2 artikla
Tämä asetus tulee voimaan 1 päivänä tammikuuta 2006.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä lokakuuta 2005.

Labels: 3